kardosdrur/scandi-wiki huggingface dataset:
Soulangy

Soulangy er en kommune i departementet Calvados i regionen Basse-Normandie i det nordvestlige Frankrig.

Seværdigheder 

 Kirken fra 13. århundrede (fredet)
 Herregården ved kirken
 Château de Saint-Loup fra 19. århundrede

Eksterne kilder/henvisninger 

 Soulangy på l'Institut géographique national 

Byer i Calvados
Champeaux

Champeaux-sur-Sarthe er en kommune i departementet Orne i regionen Basse-Normandie i det nordvestlige Frankrig.

Eksterne kilder 
 Champeaux-sur-Sarthe på l'Institut géographique national 

Byer i Orne
Harvard Business School

Harvard Business School (HBS) (formelt Harvard University Graduate School of Business Administration) er en amerikansk handelshøjskole beliggende i Boston, Massachusetts. Organisatorisk er den et fakultet under Harvard University.

HBS blev grundlagt i 1908. Den er ledende indenfor managementforskning i verden, og er ranglistet blandt verdens absolut bedste handelshøjskoler og har ansættelses- og løngaranti, der garanterer kandidaterne et bestemt lønniveau efter endt uddannelse. HBS uddanner omkring 900 MBA-kandidater årligt. HBS driver desuden Harvard Business School Publishing Corporation, der udgiver en række bøger samt tidsskriftet Harvard Business Review.

Blandt tidligere ansatte ved Harvard Business School er Robert S. Kaplan, der opfandt balanced scorecard og Michael Porter, der formulerede de fem kræfter, der styrer konkurrencen.

Eksterne henvisninger 

 Harvard Business Schools hjemmeside

Etableret i 1908
Harvard University
Biofysik

Biofysik (også biologisk fysik) er en interdisciplinær videnskabelig retning, der undersøger biologiske spørgsmål vha. fysiske metoder og teorier.

Studierne omfatter alle niveauer af biologien, fra molekyler, DNA og RNA til hele organismer og økosystemer. Interaktioner mellem eksempelvis proteiner og biologiske membraner er også et helt forskningsområde. Biofysik indeholder elementer af biologi, kemi (særligt biokemi og fysisk kemi), fysik (særligt bløde stoffer) og nanoteknologi.

Grene 
Discipliner inden for biofysikken tæller blandt andre:
 Biomembranfysik
 Medicinsk fysik
 Kvantebiologi
 Populationsdynamik
 Gastrofysik
 Bioelektromagnetisme
 Agrofysik
 Astrobiologi

Historie 
Biofysikken udviklede sig for alvor som selvstændig disciplin under Anden Verdenskrig, og i 1957 blev den internationale forening for biofysik The Biophysical Society grundlagt under deres første møde i Columbus, Ohio, USA. I 1959 udgav foreningen den første udgave af det videnskabelige tidsskrift Biophysical Journal.

Organisationer 
 The Biophysical Society

Videnskabelige tidsskrifter 
 Biophysical Journal

Litteratur 
 Glaser, Roland. Biophysics (5. udgave), Springer-Verlag Berlin Heidelberg 2001. .

Kildehenvisninger 

 
Anvendt og tværfaglig fysik
St. Lambert-sur-Dives

Saint-Lambert-sur-Dives, sædvanligvis kaldet Saint-Lambert er en kommune i departementet Calvados i regionen Basse-Normandie i det nordvestlige Frankrig.

Historie 
Byens fulde navn Saint-Lambert-sur-Dives henviser til Dives-floden, som løber langs landsbyens sydlige kant og var skueplads for det afsluttende slag i felttoget i Normandiet i 1944 under 2. Verdenskrig. Selv om slaget omtales som slaget om Falaise-lommen, var Saint-Lambert den sidste landsby i hullet mellem de canadiske og polske tropper, som trængte sydpå fra Falaise og Trun, og de amerikanske og Frie franske styrker, som trængte nordpå fra Argentan og Chambois. Erobringen af Saint-Lambert betød, at hullet blev lukket, og titusindvis af tyske tropper blev fanget i Falaise-lommen.

Den 18. august 1944 fik major David Vivian Currie, som havde kommandoen over M4 Sherman kampvognene i C eskadronen af 29. pansrede opklaringsregiment med tilknyttet infanteri fra "B" og "C" kompagnierne af Argyll and Sutherland Highlanders of Canada og Lincoln and Welland Regiment (alle i 4. canadiske pansrede division), ordre til at rykke fra Trun for at erobre og holde landsbyen og forsøge at skabe kontakt med de amerikanske styrker, som man forstod var under fremrykning mod landsbyen fra Chambois. Hændelserne i og omkring St. Lambert i de følgende tre dage blev senere kendt ved, at major Currie fik tildelt Victoriakorset.

I begyndelsen af aktionen ankom fire personer fra den canadiske hærs film-og fotoenhed til St. Lambert i to jeeps. De kunne fastholde begivenhederne, efterhånden som de udspillede sig i sort-hvide billeder (taget af fotografen løjtnant Donald I. Grant) og på film (optaget af kameramanden sergent Jack Stollery). Filmen indfanger øjeblikket, da major Currie ser en tysk konvoj nærme sig de canadiske stillinger, trækker sin pistol og træder ud for at overraske den tyske officer, som leder konvojen og tvinger ham til at overgive sig og sine tropper. Løjtnant Grants billede har fanget den tyske officer i sekunderne efter hans overgivelse, med hænderne i vejret, og man ser også sergent Stollery yderst til venstre, og filmkameraet er klart synligt i hans hænder, mens han filmer begivenhederne.

For en beskrivelse af slaget om St. Lambert i august 1944, se her.

Den 21. august var slaget om St. Lambert ovre. Indenfor selve landsbyen var ca. 300 tyskere blevet dræbt, 500 såret og over 2.100 taget til fange. 7 kampvogne, herunder 3 langs hovedvejen gennem St. Lambert, 12 88 mm kanoner og 40 andre køretøjer var blevet ødelagt.

Da kampen var ovre, havde "B" og "C" kompagnierne kun 70 mand tilbage tilsammen. De blev lagt sammen den 22. august under ledelse af major Alex Logie, søn af generalmajor W.A. Logie, som havde været den første chef for Argylls i 1903. Generalløjtnant Guy Simmonds, chefen for 2. canadiske korpsm kom senere frem for at inspicere byen. Han måtte stå ud af sin stabsvogn og gå, da dyngerne af vragdele gjorde vejen gennem området umulig at passere.

Eksterne kilder 
 Saint-Lambert på l'Institut géographique national 

Byer i Calvados
Herodes Atticus

Herodes Atticus (græsk: Ἡρώδης ὁ Ἀττικός; fulde romerske navn: Lucius Vibullius Hipparchus Tiberius Claudius Atticus Herodes Marathonios; ca. 101-177) var en græsk retoriker, filosof og filantrop. Han kom fra Attika, men blev hentet til Rom for at være lærer for de senere kejsere Marcus Aurelius og Lucius Verus. Herodes sponserede en lang række offentlige bygninger, især i Athen, hvor han bl.a. byggede teatret Odeon.

Personer fra antikkens Grækenland
Filosoffer fra Romerriget
Filantroper fra Grækenland
Erik Frederiksen

Erik Feldtskov Frederiksen (4. november 1914 på Nørrebro i København – 31. august 1986) var en dansk musiker og skuespiller.

Frederiksen var oprindeligt uddannet portrætfotograf, men kastede sig i 1935 over musikken efter at have modtaget undervisning hos trommeslager Allin i Det Kgl. Kapel. Han medvirkede senere flere spillefilm og teaterstykker.

Han er begravet på Søndermark Kirkegård på Frederiksberg.

Filmografi 
 Op og ned langs kysten (1950)
 Styrmand Karlsen (1958)
 Onkel Bill fra New York (1959)
 Gys og gæve tanter (1966)
 Soyas tagsten (1966)
 Flagermusen (1966)
 Min søsters børn vælter byen (1968)
 Pigen fra Egborg (1969)
 Ang.: Lone (1970)
 Afskedens Time (1973)
 Pigen og drømmeslottet (1974)
 Piger i trøjen (1975)
 Olsen-banden ser rødt (1976)
 Den dobbelte mand (1976)
 Blind makker (1976)

Eksterne henvisninger 
 
 

Musikere fra Danmark
Skuespillere fra Danmark
Personer fra København
IFS

IFS eller Ifs kan hentyde til flere artikler:
 Ifs – en by i Frankrig
 Irish Free State – den irske fristat (1922-37)
 Ikast Forenede Sportsklubber – en idrætsforening i Ikast
 IFS World - svensk softwarefabrikant
Per Holst

Per Holst (født 28. marts 1939 i Brønshøj) er en dansk filmproducent og instruktør.

Holst begyndte i 1957 hos Nordisk Reklamefilm og etablerede allerede i 1965 eget produktionsselskab, ligesom han fra 1991 til 2002 var direktør i Nordisk Film. Selskabet Per Holst Film A/S er i dag en del af Nordisk Film-koncernen.

Hans første film var Jannik Hastrups Kun en drengestreg fra 1967. Siden 1970'erne har han været en af de markante filmproducenter i Danmark og står bl.a. bag de fleste af Nils Malmros' film, men også bag film af nyere instruktører som Lotte Svendsen og Jonas Elmer.

Fra 2000 til 2005 var han bestyrelsesformand for Den Europæiske Filmhøjskole.

Eksterne henvisninger 
 

Filmproducere fra Danmark
Filminstruktører fra Danmark
Personer i Kraks Blå Bog
Danskere i 1900-tallet
Danskere i 2000-tallet
E85

E85 har flere betydninger:

 Betegnelse for blandingsbrændstof baseret på bioætanol
 Forkortelse for Europavej E85
 Fabrikskode for BMW Z4
Marie Brink

Marie Brink f. Nielsen (27. november 1888 i Visborg – 18. januar 1975 i Sundby) var en dansk skuespiller. 

Brink debuterede under navnet Marie Baré på Nørrebros Teater under 1. verdenskrig. Senere medvirkede hun i revyen Rottefælden i Svendborg. Efter besættelsen var hun tilknyttet Røde Kro Teater på Amager, og fra 1955 til 1972 var hun en del af ensemblet på Aarhus Teater. I 1954 debuterede hun på film med En sømand går i land.

Marie Brink er begravet på Bispebjerg Kirkegård.

Filmografi 
 En sømand går i land (1954)
 Arvingen (1954)
 Far til fire på landet (1955)
 Tre finder en kro (1955)
 Hvad vil De ha'? (1956)
 Sønnen fra Amerika (1957)
 Ballade på Bullerborg (1959)
 Der brænder en ild (1962)
 De fem i fedtefadet (1970)

Eksterne henvisninger 
 
 

Skuespillere fra Danmark
Personer fra Mariagerfjord Kommune
Wolfgang Schäuble

Wolfgang Schäuble (18. september 1942 i Freiburg im Breisgau) er en tysk dr. jur. og politiker, der repræsenterer CDU. Siden 2017 har han været præsident for Forbundsdagen.
Før dette var han landets indenrigsminister fra 1989 til 1991 og fra 2005 til 2009 og landets finansminister fra 2009 til 2017. Han var desuden formand for CDU fra 1998 til 2000.

Efter studentereksamen i 1961 læste Schäuble jura og økonomi ved Albert-Ludwigs-Universität Freiburg og Universität Hamburg. Han blev dr.jur. i 1971 og blev ansat i delstatsadministrationen i Baden-Württemberg og blev efterhånden regeringsråd i finansministeriet. Fra 1978 til 1984 arbejdede han som advokat.

Schäuble blev valgt til Forbundsdagen i 1972 og var minister for særlige opgaver (uden portefølje) og chef for Bundeskanzleramt fra 1984 til 1989. Fra 1989 til 1991 var han indenrigsminister, og fra 1991 til 2000 var han gruppeformand for CDU/CSU-fraktionen i parlamentet. De sidste to år var han tillige partiformand. I 2005 blev han udnævnt til indenrigsminister i Angela Merkels regering. Han var den eneste i Angela Merkels regering, der også har været minister før genforening.

Wolfgang Schäuble blev i forbindelse med et valgkampsarrangement 12. oktober 1990 i Oppenau udsat for et attentat. Han blev skudt og hårdt såret, og har siden siddet i kørestol.

I oktober 2021 afstår Wolfgang Schaüble sin plads som præsident for Forbundsdagen til Bärbel Bas.

Eksterne henvisninger 

 Wolfgang Schäubles personlige hjemmeside
 Biografi ved Forbundsdagen 

Medlemmer af Forbundsdagen
Politikere fra CDU
Personer fra Freiburg im Breisgau
Indenrigsministre fra Tyskland
Finansministre fra Tyskland
Ryttere og hold i Tour de France 2009

Ryttere og hold i Tour de France 2009

Tour de France 2009
Nationale Front

Nationale Front (NF) (egentlig: Nationale Front der Deutschen Demokratischen Republik) var et samarbejdsorgan for de såkaldt demokratiske partier og masseorganisationer i DDR. Organisaitonen blev etableret den 30. marts 1950 i forbindelse med forberedelserne til det første valg til DDR's parlament, Volkskammer. Som led i DDR's valgsystem blev partierne og organisationerne i den Nationale Front hver tildelt et på forhånd fastsat antal mandater til Volkskammer. Kandidaterne til valget blev herefter opstillet på en "enhedsliste", som vælgerne så kunne acceptere eller forkaste. Vælgerne kunne dog ikke tilkendegive, om hvilke kandidater på listen som de foretrak frem for andre. 

Som led i DDR's enhedslistevalgsystem var det kun partier og organisationer, der var med i NF, der kunne stille op til valgene til Volkskammer. Ved DDR's sammenbrud i 1989 blev NF opløst.

Nationale Front havde kun to formænd i sin levetid – Erich Correns, der var formand fra 1950 til 1981 og Lothar Kolditz, der sad fra 1981 til nedlæggelsen i 1989.

Ved det sidste valg til Volkskammer i 1990, der samtidig var det eneste reelt frie valg, led Nationale Fronts kandidater et stort nederlag, mens vestligt inspirerede lister som Allianz für Deutschland med det reformerede østtyske CDU og det mindre Demokratischer Aufbruch med bl.a. den senere kansler Angela Merkel i front, stormede frem.

Medlemsorganisationer 
 Sozialistische Einheitspartei Deutschlands (nu Die Linke)
 Christlich-Demokratische Union (fusioneret med det vesttyske CDU)
 Liberal-Demokratische Partei Deutschlands (fusioneret med FDP)
 Demokratische Bauernpartei Deutschlands (fusioneret med CDU)
 National-Demokratische Partei Deutschlands (fusioneret med FDP)

- og masseorganisationerne:
 Freier Deutscher Gewerkschaftsbund (nedlagt)
 Freie Deutsche Jugend (eksisterer stadig)
 Demokratischer Frauenbund Deutschlands (nu DFB)
 Kulturbund der DDR

Etableret i 1950
Politik i DDR
Il Giornale

Il Giornale er en italiensk avis, der udgives fra Milano. Avisen udkommet i et oplag på 204.000. 

Avisen blev grundlagt i 1974 af Indro Montanelli, der hidtil havde arbejdet på Corriere della Sera, men var imod avisen progressive linje. Il Giornale har fra starten været en centrum-højre-avis. Montanelli solgte avisen til Silvio Berlusconi i 1977 som følge af økonomiske vanskeligheder, men fortsatte som redaktør. I 1994 solgte Berlusconi avisen til sin bror, Paolo Berlusconi. Ny redaktør blev Vittorio Feltri. 

Partipolitisk støtter avisen Il Popolo della Libertà.

Eksterne henvisninger 
 Il Giornales hjemmeside

Etableret i 1974
Aviser fra Italien
Partito della Rifondazione Comunista

Partito della Rifondazione Comunista (PRC) er et italiensk eurokommunistisk politisk parti. Dets leder er Paolo Ferrero. Partiet har en vælgertilslutning på omkring 6 procent og står stærkest i Bologna og Toscana. På internationalt plan er partiet medlem af Europæisk Venstreparti og European Anticapitalist Left. I Europa-Parlamentet sidder partiet i gruppen Forenede Europæiske Venstrefløj/Nordisk Grønne Venstre.

Partiet blev grundlagt i 1991 og udspringer af det tidligere kommunistiske parti Partito Comunista Italiano. Højrefløjen i partiet dannede dengang det socialdemokratiske parti Democratici di Sinistra. Da PRC i 1998 afviste at fortsætte som støtteparti for den daværende centrum-venstre-regering grundet en efter partiets opfattelse nyliberal politik, dannede de, som var uenige i afgørelsen partiet Partito dei Comunisti Italiani. 

I 2004 støttede partiet imidlertid en ny centrum-venstre-regering for at få fjernet Silvio Berlusconis højreregering, der havde haft magten siden 2001. PRC har politisk taget store opgør med stalinismen og den leninistiske idé om partiet som fortrop, der skal tage magten og ændre samfundet på vegne af proletariatet. Partiet opfatter sig i stedet som en del af en bred og mangfoldig bevægelse mod nyliberalisme og krig. I samarbejde med globaliseringskritiske organisationer og fagbevægelsen har PRC mobiliseret til store demonstrationer de senere år.

Eksterne henvisninger 

Partiets hjemmeside

Etableret i 1991
Politiske partier i Italien
Socialistiske partier
Kommunistiske partier
Peter Bredsdorff

Peter Bredsdorff (egentlig Christian Erhardt Bredsdorff, født 26. november 1913 i København, død 16. januar 1981 i Tårbæk) var en dansk arkitekt og byplanlægger.

Bredsdorff blev uddannet fra Kunstakademiet i 1935 og havde egen tegnestue fra 1940. Han var desuden leder af Københavns Kommunes egnsplankontor en årrække, og det var i denne egenskab, at han i 1947 stod bag Fingerplanen, der er optaget i Kulturkanonen. Han blev senere leder af kommunens byplankontor, og udarbejdede her København — skitse til en generalplan i 1954.

Sideløbende med sit arkitektoniske virke underviste han i byplanlægning ved Kunstakademiets Arkitektskole 1939-1973 og var fra 1955 professor samme sted.

Han modtog Akademiets stipendium 1939, Kaufmanns Legat 1944, Zacharias Jacobsens legat 1949, C.F. Hansen Medaillen i 1973, Carlsbergfondets videnskabelige understøttelser 1977-79. Han blev også æresmedlem af Kunstakademiet 1977 og fik Statens Kunstfonds livsvarige ydelse 1980.

Værker 
 Fingerplanen (1947)
 Generalplanskitsen for København (1954)
 byplan for Munkebo (1961)
 Dispositionsplan for Aabenraa Kommune (1962)
 By på Nordals, Danfoss (1962)
 regionplanskitse "Nordjylland år 2000" (1963)
 Gullestrup (1965)
 Østerbro (1970)

Hædersbevisninger 
 Akademiets stipendium i 1939
 Kaufmanns legat 1944
 Zacharias Jacobsens legat 1949
 C.F. Hansen Medaillen i 1973
 Carlsbergfondets videnskabelige understøttelser 1977–79
 Æresmedlem af Kunstakademiet 1977
 Statens Kunstfonds livsvarige ydelse 1980

Litteratur 
 Arne Gaardmand: Dansk Byplanlægning 1938-1992, Arkitektens forlag 1993, .

Eksterne henvisninger 
 
 

Arkitekter fra Danmark
Ansatte ved Kunstakademiets Arkitektskole
Personer med enkeltværker i Kulturkanonen
Byplanlæggere fra Danmark
Danskere i 1900-tallet
Kunstnere på finansloven (afdøde)
Personer i Kraks Blå Bog (afdøde)
Peter
Personer fra København
Æresmedlemmer af Det Kongelige Akademi for de Skønne Kunster
Personer i Dansk Biografisk Leksikon
Boris Tjertok

Boris Jevsejevitj Tjertok (, ; født 1. marts 1912 i Łódź, Polen, død 14. december 2011 i Moskva, Rusland) var en sovjetisk raketingeniør og rumfartspioner med en vigtig rolle i historien om rumflyvning.

Referencer

Eksterne henvisninger 

 

Videnskabsfolk fra Rusland
Rumforskere
Mary Carlisle

Mary Carlisle (født 3. februar 1914, død 1. august 2018) var en amerikansk sanger og skuespillerinde, især kendt fra 1930'erne.

Eksterne henvisninger 

 

Skuespillere fra Massachusetts
Personer fra Boston
Sangere fra USA
Hundredårige
Triton-klassen

Triton-klassen var en af Søværnets skibsklasser, med i alt fire korvetter.

Skibene var givet til Danmark som en del af Marshallhjælpen i kølvandet på 2. verdenskrig. Eftersom skibene var bygget i Italien hed klassen i daglig tale i Søværnet aldrig andet end "Spagettibådene".
Der blev bygget 8 enheder af den såkaldte "Albatros - kl." 4 enheder til Danmark "Triton - kl." 3 (4) enheder til Italien "Albatros - kl." og en enhed til Holland "Lynx", der fik en kort levetid i den hollandske flåde på ca. 1 år. Den blev leveret tilbage til Italien.

"Triton - kl." Samlet pris var 70 mio kr. i 1954. 

Kort Uddrag af generalrapporter: (Triton - kl.) Et velsejlende og godt skib: Kløver søerne uden at dyppe stævn. Tager kun vand over i form af vandfygning. Ved sø på tværs slingrer skibet voldsomt,
men med behagelige bevægelser.
Er et glimrende manøvreskib i stille vejr, både frem og bak. 

F 347 Triton deltog 1965 i filmen "Flådens friske fyre" med Dirch Passer, Ove Sprogøe og Paul Hagen. I filmen ses "Triton" i en uvant opgave som fiskekutter.

Adopteret af 
 F 344 Bellona var adopteret af Kolding den. 8. juni 1968.
 F 345 Diana var ikke adopteret.
 F 346 Flora var adopteret af Næstved.
 F 347 Triton var ikke adopteret.

Referencer, kilder og eksterne links 

Flådens historie: Triton-klassen

Korvetter fra Danmark

nl:Roofdierklasse (fregat)#Lynx
Rita Levi-Montalcini

Rita Levi-Montalcini (født 22. april 1909, død 30. december 2012) var en italiensk neurolog.
Hun opdagede nervernes tilvækstfaktor, som hun kaldte NGF. Hun modtog i 1986 Nobelprisen i fysiologi eller medicin.

Familie 
Rita Levi-Montalcini blev født i Torino og var datter af ingeniør Adamo Levi og kunstmaler Adele Montalcini og søster til billedhugger og arkitekt Gino Levi-Montalcini (1902-1974), Anna (1905-2000) og kunstmaler Paola Levi-Montalcini (1909-2000). Hendes familie var sefardiske jøder og hørte derfor fra 1938 under de italienske racelove.

Uddannelse 

Rita Levi-Montalcinis forældre var veluddannede og videregav deres kærlighed til viden og forskning til deres børn. Trods dette ønskede deres far ikke, at hans døtre skulle have en professionel karriere, da han mente, at dette ville gå udover deres hverv som hustru og mor. Levi-Montalcini lod sig dog ikke afskrække og besluttede i 1930 at læse medicin på Universitetet i Torino; en beslutning hun tog efter at hendes elskede guvernante, Giovanna Bruatto, var død af kræft samme år. 

Rita Levi-Montalcini læste under histologen Giuseppe Levi (Natalia Ginzburgs far). Blandt hendes studiekammerater var to andre fremtidige Nobelpris-modtagere, Salvador Luria og Renato Dulbecco. I 1936 blev hun kandidat i medicin og kirurgi med topkarakterer, og bagefter specialiserede hun sig i neurologi og psykiatri. På grund af racelovene i 1938 blev hun tvunget til at følge Giuseppe Levi i eksil i Belgien, skønt hun endnu ikke var færdig med sin specialisering. Hun var indtil kort før tyskernes invasion af Belgien gæstestuderende på neurologisk institut på Bruxelles Frie Universitet.

Tiden i USA

Referencer

Eksterne henvisninger 

 Nobelprize.org, Nobelpriset i medicin 1986 
 Nobelprize.org, Rita Levi-Montalcini – biografi

Videnskabsfolk fra Italien
Nobelprismodtagere i medicin
Hundredårige
Neurologer
Nobelprismodtagere fra Italien
Jøder fra Italien
Storofficerer af Æreslegionen
Medlemmer af Royal Society
Personer døde af hjertestop
Jefferson Airplane

Jefferson Airplane er en rockgruppe fra San Francisco i USA, som blev startet i midten af 1960'erne og var en eksponent for psykedelisk rock. Gruppen deltog blandt andet på Woodstockfestivalen i 1969. Forskellige  sammensætninger af bandet har haft forskellige navne, hvilket har afspejlet forskellige tider og musikalske ideer: Jefferson Starship og senere kun Starship før de blev 'Jefferson Starship The Next Generation' i 1991. De blev medlemmer af Rock and Roll Hall of Fame i 1996.

Medlemmer i 1967 
 Marty Balin: Vokal, guitar                  
 Paul Kantner: Vokal, guitar
 Jorma Kaukonen: Guitar
 Grace Slick: Vokal                                      
 Jack Casady: Bas
 Spencer Dryden: Trommer

Studiealbum 
 Jefferson Airplane Takes Off (1966)
 Surrealistic Pillow (1967)
 After Bathing at Baxter's (1967)
 Crown of Creation (1968)
 Bless Its Pointed Little Head (1969) (koncertalbum)
 Volunteers (1969)
 Bark (1971)
 Long John Silver (1972)
 Thirty Seconds Over Winterland (1973) (koncertalbum)
 Jefferson Airplane (1989)

Eksterne henvisninger 

Rockgrupper fra USA
Johnny Helledie

Johnny Helledie Nielsen (født 22. februar 1976) er en dansk fodboldspiller.

Han spillede sin første kamp i Superligaen i 1996 da han debuterede for AaB. Den næste klub der bød på Superliga deltagelse var Viborg FF der efter en prøvetræning i 2002 skrev en 2-årig kontrakt med spilleren. Men allerede året efter blev parterne enige om at ophæve kontrakten, og Helledie skiftede til Hjørring IF som han før havde spillet for.

Helledie spiller i dag for Viborg-klubben Søndermarkens IK.

Helledie er en af de heldige danskere som har fået spilletid i Champions League. Det fik han der han spillede i klubben Aab. Han byttede sin spiller trøje med den Portugisiske forsvarsspiller Secretário. Han har stadig trøjen den dag i dag.

Eksterne henvisninger 

Fodboldspillere fra Danmark
Fodboldspillere fra AaB
Fodboldspillere fra Viborg FF
Fodboldspillere fra Aalborg Chang
Fodboldspillere fra FC Hjørring
Personer fra Hjørring